CELEX: 32014R1234
Language: ro
Date: 2014-11-18 00:00:00
Title: Regulamentul (UE) nr. 1234/2014 al Comisiei din 18 noiembrie 2014 de modificare a anexelor IIIB, V și VIII la Regulamentul (CE) nr. 1013/2006 al Parlamentului European și al Consiliului privind transferurile de deșeuri  Text cu relevanță pentru SEE

19.11.2014   
               
               
                  RO
               
               
                  Jurnalul Oficial al Uniunii Europene
               
               
                  L 332/15
               
            
         REGULAMENTUL (UE) NR. 1234/2014 AL COMISIEI
         din 18 noiembrie 2014
         de modificare a anexelor IIIB, V și VIII la Regulamentul (CE) nr. 1013/2006 al Parlamentului European și al Consiliului privind transferurile de deșeuri
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1013/2006 al Parlamentului European și al Consiliului din 14 iunie 2006 privind transferurile de deșeuri (1), în special articolul 58 alineatul (1),
         întrucât:
         
                     (1)
                  
                  
                     În cadrul celei de-a unsprezecea reuniuni, care a avut loc la Geneva între 28 aprilie și 10 mai 2013, Conferința părților la Convenția de la Basel privind controlul transportului peste frontiere al deșeurilor periculoase și al eliminării acestora (denumită în continuare „Convenția de la Basel”) a adoptat Decizia BC-11/6 de modificare a anexei IX la Convenția de la Basel. Anexa IX la Convenția de la Basel este menționată în anexa V partea 1 lista B la Regulamentul (CE) nr. 1013/2006. Această modificare, care include două rubrici noi referitoare la deșeuri, intră în vigoare la șase luni de la data de 26 noiembrie 2013, în conformitate cu articolul 18 alineatul (2) litera (b) din Convenția de la Basel.
                  
               
                     (2)
                  
                  
                     Fluxurile de deșeuri descrise în cele două rubrici noi, B3026 și B3027, corespund cu cele din trei rubrici deja existente în anexa IIIB la Regulamentul (CE) nr. 1013/2006. Aceste rubrici sunt BEU01, BEU02 și BEU03. Prima și a doua liniuță de la rubrica B3026 corespund rubricilor BEU02, respectiv BEU03. Rubrica B3027 corespunde rubricii BEU01.
                  
               
                     (3)
                  
                  
                     Pentru a ține seama de decizia BC-11/6, rubricile B3026 și B3027 trebuie să fie incluse în anexa V partea 1 lista B la Regulamentul (CE) nr. 1013/2006. În același timp, rubricile BEU01, BEU02 și BEU03 ar trebui să fie eliminate din anexa IIIB la Regulamentul (CE) nr. 1013/2006, care conține deșeuri neclasificate cu titlu provizoriu până la adoptarea unei decizii cu privire la includerea acestora în anexele relevante la Convenția de la Basel sau la Decizia Organizației pentru Cooperare și Dezvoltare Economică.
                  
               
                     (4)
                  
                  
                     În cadrul aceleași reuniuni, Conferința părților la Convenția de la Basel a adoptat prin Decizia BC-11/15 secțiunile 1, 2, 4 și 5 din documentul orientativ privind gestionarea rațională din punct de vedere ecologic a echipamentelor informatice uzate și scoase din uz. În urma acestei adoptări, anexa VIII la Regulamentul (CE) nr. 1013/2006 trebuie actualizată în consecință.
                  
               
                     (5)
                  
                  
                     Prin urmare, Regulamentul (CE) nr. 1013/2006 trebuie modificat în consecință.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului instituit prin articolul 39 din Directiva 2008/98/CE a Parlamentului European și a Consiliului (2),
                  
               ADOPTĂ PREZENTUL REGULAMENT:
         
            Articolul 1
            Anexele IIIB, V și VIII la Regulamentul (CE) nr. 1013/2006 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 26 mai 2014.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 18 noiembrie 2014.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 190, 12.7.2006, p. 1.
         
            (2)  Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive (JO L 312, 22.11.2008, p. 3).
      
      
         
            ANEXĂ
            Anexele la Regulamentul (CE) nr. 1013/2006 se modifică după cum urmează:
            
                        1.
                     
                     
                        În anexa IIIB, se elimină rubricile BEU01, BEU02 și BEU03 de la punctul 2.
                     
                  
                        2.
                     
                     
                        În anexa V partea 1 lista B, următoarele două rubrici se introduc după rubrica B3020:
                        
                                    „B3026 
                                 
                                 
                                    Următoarele deșeuri provenite din tratamentul prealabil al ambalajelor compozite pentru lichide, care nu conțin materiale menționate în anexa I în concentrații suficiente încât să prezinte caracteristici prevăzute la anexa III:
                                    
                                                —
                                             
                                             
                                                Fracție de plastic neseparabilă
                                             
                                          
                                                —
                                             
                                             
                                                Fracție de plastic-aluminiu neseparabilă
                                             
                                          
                              
                                    B3027 
                                 
                                 
                                    Deșeuri reprezentând etichete autoadezive stratificate conținând materii prime utilizate la fabricarea materialelor pentru etichete”
                                 
                              .
                     
                  
                        3.
                     
                     
                        Anexa VIII se modifică după cum urmează:
                        
                                    (a)
                                 
                                 
                                    Punctul I.14 se înlocuiește cu următorul text:
                                    
                                                „14.
                                             
                                             
                                                Document de orientare privind gestionarea rațională din punct de vedere ecologic a echipamentelor informatice uzate și scoase din uz, secțiunile 1, 2, 4 și 5 (1).
                                             
                                          
                                       (1)  Adoptat de cea de-a unsprezecea reuniune a Conferinței părților la Convenția de la Basel privind controlul transportului peste frontiere al deșeurilor periculoase și al eliminării acestora, care a avut loc între 28 aprilie și 10 mai 2013.”"
                        
                                 
                              
                                    (b)
                                 
                                 
                                    A doua rubrică la punctul II se înlocuiește cu următorul text:
                                    „Calculatoare personale uzate și casate (2)
                                    
                                    
                                       (2)  Adoptat de Comitetul politicii de mediu a OCDE în februarie 2003 [document ENV/EPOC/WGWPR(2001)3/FINAL].”"
                        
                                 
                              
                  
               (1)  Adoptat de cea de-a unsprezecea reuniune a Conferinței părților la Convenția de la Basel privind controlul transportului peste frontiere al deșeurilor periculoase și al eliminării acestora, care a avut loc între 28 aprilie și 10 mai 2013.”
            
               (2)  Adoptat de Comitetul politicii de mediu a OCDE în februarie 2003 [document ENV/EPOC/WGWPR(2001)3/FINAL].””